VS002581
Datum: 2007-06-05T02:00:00.000+02:00
datum_sodbe_i_stopnje: 2013-05-14T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe vida in njihove posledice
fischer: hudi primeri
odskodnina: 21.500 EUR
opombe: VIII Ips 76/2014 Reviziji tožeče stranke je bilo ugodeno, tako da je bila 100% odgovornost tožene stranke; temu ustrezno je bila sodba sodišča 2. stopnje glede višine odškodnine spremenjena
sodisce: Vrhovno sodišče

## Oškodovanec

**Spol:**

moški

**Starostna skupina:**

od 50 do 55 let

Škodni dogodek

Nesreča pri delu - pri čiščenju transportne plošče mu je v desno oko priletel košček kovine.

Poškodba

Udarnina desnega zrkla in udarno-raztrganinska rana desne veznice in roba desne trepalnice; ostrina vida desnega očesa se je zmanjšala na 20% ostrine normalnega vida. Posttravmatska stresna motnja.

Telesne bolečine

Hude telesne bolečine - 3 dni, srednje hude telesne bolečine - 7 dni, lahke telesne bolečine - 14 dni.

Hospitalizacija

Manjši operativni poseg v dežurni službi - lokalna anestezija. Zdravljenje pri psihiatru zaradi posttravmatske stresne motnje.(začetek 4 mesece po škodnem dogodku), ki ob izdaji prvostopenjske sodbe še vedno ni bilo zaključeno.

Ambulantno zdravljenje

Zaradi zdravljenja posttravmatske stresne motnje številni obiski psihiatra.

Nevšečnosti med zdravljenjem

Lokalna anestezija, številni pregledi, včasih neprijetni, dajanje očesnih kapljic v oko. Preiskave - laboratorijske preiskave, preiskave krvi, internistični pregled, ultrazvok vratnih žil in očesa, CT glave, preiskava vidnega polja, MRI, elektronska refraktometrija. V bolniškem staležu 219 dni, s tem da je bilo zdravljenje same poškodbe zaključeno po 9 dneh.

Strah

Primarni strah - ob dogodku se je močno prestrašil, zajela ga je panika, saj je imel že pred nesrečo močno slabovidno tudi levo oko (10% normalnega vida) - 3 dni. Ta je nato prešel v hud sekundarni strah in trajno nevrotično stanje (glede višine odškodnine upoštevano pri ZŽA).

Zmanjšanje življenjske aktivnosti

Ostala je slabovidnost desnega očesa. Zaradi sicer slabega vida na levem očesu je praktično slep. Zaradi tega je izgubil službo, težje je zaposljiv. Motornega vozila ne more voziti. Posttravmatska stresna motnja se razvija v kronično osebnostno spremenjenost. Vedenjsko in emocionalno je spremenjen, depresiven počuti se nekoristnega in odvečnega. Splošna funkcionalnost je močno zmanjšana, zaradi česar duševno trpi.

---

OZ člen 179